wickkiey/tamil-wikipedia-chunked huggingface dataset:
# ஓப்பன் ஆபிசு

## ஓப்பன் ஆபிஸ் தொகுப்பிலுள்ளவை

### பேஸ்

இது மைக்ரோசாப்ட் அக்சஸ் நிரல் போன்ற ஒரு தரவுத்தள நிரலாகும். இது தரவுத்தளங்களை உருவாக்கி கணக்கீடு செய்ய நம்மை அனுமதிக்கிறது. இது பல தரவுத்தள முறைகளுக்கு முகப்பு நிரலாக (front-end program) பயன்படுகிறது. அதாவது, JET, ODBC மற்றும் MySQL/PostgreSQL போன்ற தரவுத்தளங்களுக்கு இது துணைபுரிகிறது. இதில் நாம் மேலே குறிப்பிட்ட எந்த தரவுத்தள நிரலையும் நிறுவ வேண்டிய தேவையில்லை.
# ஓப்பன் ஆபிசு

## ட்ரா

இது ஒரு வெக்டார் வரைகலை தொகுப்பியாக சமீபத்திய கோரல்ட்ராவின் பதிப்பின் வசதிகளை கொண்டுள்ளது. இது வடிவங்களுக்கிடையே உள்ள இணைப்பிகளை கொண்டுள்ளது. மேலும் ஒரு நிரலாக்க திட்டத்தை உருவாக்கும் ஃப்ளோசார்ட்களை உருவாக்கவும் பயன்படுகிறது. மேலும் அச்சிற்கு பயன்படும் நிரல்களான Scribus மற்றும் Microsoft Publisher போன்றவற்றின் வசதிகளையும் கொண்டுள்ளது.
# ஓப்பன் ஆபிசு

## ட்ரா

### மேத்

இது மைக்ரோசாப்ட் ஈக்வேஷன் எடிட்டர் (சமன்பாடு தொகுப்பி) நிரல் போன்ற செயல்பாடுகளை கொண்டுள்ளது. இதில் நாம் கணித சூத்திரங்கள் உருவாக்கி தொகுத்தும் கொள்ளலாம். சூத்திரங்கள் வேறு ஓப்பன் ஆபிஸ் ஆவணங்களில், அதாவது ரைட்டரில் சேமிக்கப்பட்டிருக்கும். மேலும் இது பல எழுத்துருக்களுக்கு துணைபுரியும். இதிலும் PDF ஆக சேமிக்கும் வசதியை உள்ளது.
# ஓப்பன் ஆபிசு

## ட்ரா

### கியிக்ஸ்டார்டர்

இது விண்டோஸ் மற்றும் லினக்ஸ் இயக்கத்தளங்களில் பயன்படுத்தும் ஒரு சிறிய நிரலாகும். இதனை கணினி துவங்கியதும் முதலில் இயக்க வேண்டும். அவ்வாறு இயக்கும் போது ஓப்பன் ஆபிஸின் முக்கிய கோப்புகள் மற்றும் லைப்ரரி கோப்புகளை ஏற்றி வைத்து கொள்ளும், இதனால் ஓப்பன் ஆபிஸ் நிரலாக்கங்களை துவக்கும் போது விரைவாக அவற்றைத் திறக்கும். ஏற்கனவே பதிப்பு 1.0வில் ஓப்பன் ஆபிஸ் கோப்புகளை திறக்க நீண்ட நேரம் ஆகிறது என்ற ஒரு குற்றச்சாட்டு இருந்தது. இதனை தவிர்க்க இது ஒரு தீர்வாக இருக்கிறது.
# ஓப்பன் ஆபிசு

## ட்ரா

### மேக்ரோ ரிக்கார்டர்

இது பயனர்கள் செயல்கள் மற்றும் அவற்றை மீண்டும் இயக்க உதவியாக இருக்கும் ஒரு தானியக்க செயல்பாடுகளை உள்ளடக்கிய மேக்ரோக்களை பதிவு செய்யும் ஒரு கருவியாகும். இதற்கு ஓப்பன் ஆபிஸ் பேசிக் பயன்படுகிறது.
# ஓப்பன் ஆபிசு

## ட்ரா

### ஓப்பன் ஆபிஸ் பேசிக்

ஓப்பன் ஆபிஸ் பேசிக் என்பது மைக்ரோசாஃப்ட் விஷுவல் பேசிக் அப்ளிகேஷன்ஸ் (VBA) போன்ற ஒரு நிரலாக்க மொழியாகும். இது ரைட்டர் மற்றும் கேல்க் ஆகிய தொகுதிகளில் பயன்படுத்தப்படுகிறது. அதாவது இந்தப் பயன்பாடுகளில் மேக்ரோக்களை பயன்படுத்த இந்த நிரலாக்க மொழி பயன்படுகிறது. நாவல் பதிப்பில் (நாவலும் மைக்ரோசாஃப்ட்டும் ஒப்பந்தம் செய்து கொண்டதால் விரைவாக முடிக்கப்பட்டுள்ளது) ஓப்பன் ஆபிஸ் 2.0 பதிப்பில் மைக்ரோசாஃப்ட் VBA மேக்ரோக்களுக்கு துணைபுரியவதற்கான சேவை அளிக்கப்படுகிறது. அதுவே ஓப்பன் ஆபிஸ் முக்கியமான பதிப்பில் விரைவில் செயல்படுத்தப்படும். ஒவ்வொரு மேக்ரோவும் பல்வேறு பணிகளை செய்கிறது. முக்கியமாக, ஓப்பன் ஆபிஸ் பேசிக் பலமுறை செய்யப்படும் வேலையை செய்ய பயன்படுகிறது. இவை இந்தப் பயன்பாட்டில் இருக்காது.  
இப்போது ஓப்பன் ஆபிஸில் உள்ள தரவுத்தள பயன்பாடான “பேஸ்” என்பதை எடுத்துக்கொண்டால், ரைட்டர் தொகுதியில் உருவாக்கிய அறிக்கைகள் மற்றும் படிவங்களை இதிலும் பயன்படுத்தி கொள்ளலாம். எனவே இதுவும் பேசிக்கில் நிரலாக்கப்படும் என சொல்லலாம்.
# ஓப்பன் ஆபிசு

## கோப்பு முறைமைகள்

ஓப்பன் ஆபிஸின் முன்னிருப்பு கோப்பு முறைமையை ISO/IEC தரப்படுத்தப்பட்ட OpenDocument கோப்பு முறைமையை (ODF) கொண்டுள்ளது. இது பல உரிமையுள்ள கோப்பு முறைமைகளை வாசிக்க (மற்றும் சிலவற்றை எழுத) துணைபுரிகிறது. எடுத்துக்காட்டாக, WordPerfect, StarOffice, Lotus software, MS Works, Rich Text Format மற்றும் மைக்ரோசாஃப்ட் ஆபிஸ் கோப்பு முறைகள் போன்றவற்றைக் குறிப்பிடலாம்.
# ஓப்பன் ஆபிசு

## ஸ்டார் ஆபிஸ்

சன் நிறுவனம் தனது வணிக மென்பொருளான ஸ்டார் ஆபிஸை ஓப்பன் ஆபிஸின் மூலக்குறியீட்டை அடிப்படை கொண்டு 6.0 பதிப்பினை சில கூடுதல் இணைப்புகளுடன் வெளியிட்டது அந்த கூடுதல் இணைப்புகளாவன:  
கூடுதல் எழுத்துக்கள் (கிழக்கு ஆசிய மொழி எழுத்துருக்கள்)
Adabas D தரவுத்தளம்.
கூடுதல் ஆவண மாதிரிஉருக்கள்
கிளிப் ஆர்ட்
ஆசிய பதிப்புக்களுக்கு வரிசைப்படுத்தல்
கூடுதல் கோப்பு ஃபில்டர்
Migration assessment tool (Enterprise Edition).
Macro migration tool (Enterprise Edition).
Configuration management tool (Enterprise Edition).
# ஓப்பன் ஆபிசு

## ஓப்பன் ஆபிஸ் உருவாக்கம் – ஓர் கண்ணோட்டம்

ஓப்பன் ஆபிஸின் API Universal Network Objects (UNO) எனப்படும் தொழில்நுட்பத்தை அடிப்படையாகக் கொண்டு உருவாக்கப்பட்டதாகும். இது CORBA- போன்ற முகப்பு மொழியில் குறிப்பிட்டது போல பரந்த நிலையில் முகப்புகளை கொண்டுள்ளது.  
ஆவண கோப்பு வடிவம் XML மற்றும் சில ஏற்றுமதி மற்றும் இறக்குமதி ஃபில்டர்கள் மூலம் பயன்படுத்தப்படுகிறது. ஓப்பன் ஆபிஸால் வாசிக்கப்படும் அனைத்து வெளியார்ந்த வடிவங்களின் மாற்றங்களும் உள்ளார்ந்த XML ஆல் குறிப்பிடப்படுகிறது. கோப்புகளை குறுக்குவது மூலம் XMLஐ வட்டில் சேமிக்கும் போது பொதுவாக மைக்ரோசாஃப்ட் ஆபிஸ் ஆவணங்களின் பைனரியை விடவும் சிறிய அளவில் சேமிக்கப்படுகிறது.  
ஓப்பன் ஆபஸ் இணைய தளத்தில் இதன் உருவாக்க பதிப்பு சில வாரங்களுக்கு ஒரு முறை வல்லுநர் இடத்தில் வெளியிடப்படுகிறது. இது மென்பொருளின் புதிய வசதியை சோதிக்க விரும்புவர்கள் மற்றும் புதிய மாற்றங்களை பார்க்க விரும்புவர்கள் பதிவிறக்கி சோதித்து கொள்ளலாம்.
# ஓப்பன் ஆபிசு

## எதிர்கால திட்டங்கள்

ஏற்கனவே திட்டமிட்டபடி ஓப்பன் ஆபிஸ் 3.0 செப்டம்பர் 2008 இல் வெளியிடப்படும். இதில் பல வசதிகள் திட்டமிடப்பட்டுள்ளது. அதனை பற்றி இங்கு பார்க்கலாம்:  
Personal Information Manager (PIM), இது Thunderbird அல்லது Lightningஐ அடிப்படையாகக் கொண்டு இருக்கும்.
ட்ராவில் PDFஐ இறக்குமதி செய்யும் வசதி
Web 2.0 இல் weblogகள் மற்றும் விக்கிகளுக்கு துணைபுரிய செய்தல்.
Office 2007 OOXML document import filter
Mac OS X Aqua இயக்கத்தளத்திற்கு துணைபுரிதல்
மேடம் வரைகலை முகப்பிற்கு மறுவடிவமைத்தல்.
# ஓப்பன் ஆபிசு

## பாதுகாப்பு

ஓப்பன் ஆபிஸ் ஒரு பாதுகாப்பு குழுவை கொண்டுள்ளது. செப்டம்பர் 2007 இலிருந்து பாதுகாப்பு அமைப்பு Secunia எந்த பாதுகாப்பு தொடர்பான சிக்கலையும் அறிக்கையிடவில்லை. காஸ்பெர்ஸ்கை ஆய்வகம் ஒரு வைரஸை ஓபன் ஆபிஸ் கொண்டுள்ளதை நிரூபித்தது. ஆனால் இது எந்த தெரிந்த வன்மையான வைரஸ் எதையும் கொண்டிருக்கவில்லை.  
ஒரு தனிப்பட்ட கூட்டத்தில் பிரான்ஸ் பாதுகாப்பு அமைச்சகம், மேக்ரோ தொடர்பான பாதுகாப்பு சிக்கல்களை எழுப்பியது. ஆனால் ஓப்பன் ஆபிஸ் மென்பொருள் வல்லுநர்கள், அவர்கள் குறிப்பிட்ட பாதுகாப்பு சிக்கல்கள் எதுவும் குறிப்பிடும்படியாக இல்லை எனவும், அவை எதுவும் “முக்கியமாக வரையறுக்கப்பட்ட படிநிலைகளில்” வரவில்லை எனவும் தெரிவித்தனர். எனினும், தொடர்ந்து இது தொடர்பான ஆராய்ச்சியாளர்களுடன் பேச்சு நடத்தி வருகிறார்கள்.
# ஓப்பன் ஆபிசு

## சந்தையில் இதன் பங்கு

பொது சந்தையில் மைக்ரோசாஃப்ட் ஆபிஸ் 95% இடத்தைப் பிடித்து கொண்டாலும் 2004 வரை ஓப்பன் ஆபிஸ் மற்றும் ஸ்டார் ஆபிஸ் 14% எடுத்துக்கொண்டுள்ளது. மேலும் 2005 இல் இவை 19% ஆக அதிகரித்துள்ளது. ஓப்பன் ஆபிஸ் இணைய தளம் 98 மில்லியன் பதிவிறக்கங்கள் நடந்துள்ளதாக அறிக்கையிடுகிறது. எனவே இதன் வளர்ச்சி அதிகரித்த வண்ணமே உள்ளது.  
இது பெரிய அளவில் சிங்கப்பூர் பாதுகாப்பு அமைச்சகம், பிரிட்டிஷில் பிரிஸ்டல் அரசு நிர்வாகங்களில் பயன்படுத்தப்பட்டு வருகிறது. பிரன்சிஸில் உள்நாட்டு மற்றும் தேசிய அரசு நிர்வாகங்களில் பெரும்பாலும் மற்றும் பிரஞ்சு ஜென்டர்மேரேயிலும் இது அதிகாரப்பூர்வமான ஆபிஸ் தொகுப்பாக பயன்பட்டு வருகிறது.  
இந்தியாவில் ஐஐடிபாம்பே, உச்ச நீதிமன்றம் மற்றும் அலகாபாத் உயர்நீதி மன்றம் போன்றவற்றிலும் ஓப்பன் ஆபிஸே பயன்படுத்தப்பட்டு வருகிறது. மேலும் எங்கெல்லாம் லினக்ஸ் இயக்கதளம் பயன்படுத்துகிறார்களோ அங்கெல்லாம் ஓப்பன் ஆபிஸ் தான் பயன்படுத்துகிறார்கள்.  
2005 ஆம் ஆண்டு அக்டோபர் 4 தேதி சன் மற்றும் கூகுள் தங்களுக்கு ஒரு கூட்டணியை அறிவித்தது. அவர்களின் ஒப்பந்தத்தின் ஒரு பகுதியாக சன் ஓப்பன் ஆபிஸில் கூகுள் தேடும் பட்டையை சேர்த்தது. மேலும் சன் மற்றும் கூகுள் சேர்ந்து இதன் சந்தைப்படுத்தலிலும் பிற ஆராய்ச்சி மற்றும் வளர்ச்சியிலும் சேர்ந்து பணியாற்றி, கூகுள் நிறுவனம் ஓப்பன் ஆபிஸை விநியோகிக்க உதவும் என அறிவித்தது.  
ஜூலை 2007இல் முதல் பன்னாட்டு கணினியின் பிரிவும் மற்றும் உலகின் 9 ஆம் பெரிய கணினி விற்பனையாளரான எவரெக்ஸ் நிறுவனம் தங்கள் கணினிகளில் ஓப்பன் ஆபிஸ் நிறுவப்பட்டு வட அமெரிக்கா முழுவதும் விற்பனை செய்கிறார்கள்.  
செப்டம்பர் 2007இல் ஐபிஎம் நிறுவனம் லோட்டர் சிம்பொனி என்ற பெயரில் ஓப்பன் ஆபிஸிற்கு சேவையளிப்பதாக அறிவித்தது. மேலும் ஐபிஎம் பணியாளர்கள் 35 பேர் ஓப்பன் ஆபிஸுக்காக பணியில் அமர்த்தப்படுவார்கள் எனவும் அறிவித்தது.  
இவ்வாறு பல வகையில் வளர்ச்சியடைந்து வரும் ஓப்பன் ஆபிஸ் ஒரு சிக்கலில் சிக்கியது. சரி முதலில் நம் விஷயத்திற்கு வருவோம்.  
ஸ்டார் ஆபிஸிலிருந்தே ஓபன் ஆபிஸை உருவாக்கினார்கள் என்பது நாம் அறிந்த ஒன்றே. எனவே, ஓபன் ஆபிஸ் மென்பொருள் உருவாக்கத்தில் அதன் முதல் பதிப்பில் அது பெரும்பாலும் Java Runtime Environment (JRE)வையே சார்ந்து உருவாக்கப்பட்டதாகும். இதில் சிக்கல் என்னவென்றால், இந்த JRE பொது நிரலாக்க மென்பொருள் இல்லை. சன் மைக்ரோசிஸ்டம் தான் இந்த இரண்டு மென்பொருளையும் உருவாக்கியது. ஓப்பன் ஆபிஸின் முதல் பதிப்பு JRE ஐ சார்ந்தே இருந்தது.  
ஜாவா நிரலை ஓப்பன் ஆபிஸ் பயன்படுத்துகிறது என்ற சிக்கல் எப்படி வந்தது என்றால், மே 2005 ஆம் ஆண்டு ரிச்சர்ட் ஸ்டால்மேன் Free Software Foundation இணைய தளத்தில் ஓபன் ஆபிஸ் மென்பொருளை வெளியிட அழைப்பு விடுத்தார். பின் இது ஓப்பன் ஆபிஸ் சமுதாயம் (கம்யூனிட்டி), சன் நிறுவனத்தின் பணியாளர்களுக்கும் மற்றும் GNU Classpath இன்ஜினியர்கள் இடையே சன் ஜாவாவை இலவசமாக ஓபன் ஆபிஸுடன் கொடுக்க பல விவாதங்களை ஏற்படுத்தியது. இதன் விளைவாக நவம்பர் 13, 2006 இல் ஜாவா GNU பொது உரிமத்தின் அடிப்படையில் வெளியிடப்பட்டது. இதனால் ஓப்பன் ஆபிஸ் பொது மென்பொருள் இல்லாத ஒரு மென்பொருளை சார்ந்துள்ளது என்பது சிக்கல் ஒரு முடிவுக்கு வந்தது.
# ஓப்பன் ஆபிசு

## ஓப்பன் ஆபிஸ் JRE ஐ பின்வருவனவை சார்ந்துள்ளவையாகும்

யுனிக்ஸ் போன்ற முறைகளுக்கான மீடியா பிளேயர்
ரைட்டரில் அனைத்து ஆவண வழிகாட்டிகள்
அணுகல் கருவிகள்
ரிப்போர்ட் ஆட்டோ பைலட்
JDBC இயக்கி சேவை
ஓபன் ஆபிஸ் பேஸில் பயன்படுத்தும் HSQL தரவுத்தளம்
XSLT ஃபில்டர்கள்
BeanShell, NetBeans ஸ்கிர்ப்ட் மொழி மற்றும் ஜாவா UNO bridge
பாக்கெட் கணினிகளில் எக்ஸ்போர்ட் ஃபில்டர்கள்
LaTeX க்கு எக்ஸ்போர்ட் ஃபில்டர்கள்
MediaWiki's wikitext எக்ஸ்போர்ட் ஃபில்டர்கள்  
மேலும் ஸ்டார் ஆபிஸில் மெயில் மெர்ஜ் வசதியில் மின்னஞ்சல் உருவாக்க Java API JavaMail ஐ பயன்படுத்தியது. ஆனால் ஓப்பன் ஆபிஸ் 2.0.1 அல் அதற்கு பதில் பைத்தான் பயன்படுத்தப்பட்டது.
# ஓப்பன் ஆபிசு

## கூடுதல் மாற்று மென்பொருட்கள்

ஓப்பன் ஆபிஸ் மைக்ரோசாஃப்ட் ஆபிஸுக்கு (வேர்ட், எக்ஸல், பவர்பாயிண்ட், ஆக்ஸஸ், ஈக்வேஷன் எடிட்டர், விஷோ) மாற்றாக அனைத்து மென்பொருட்களையும் கொடுக்கிறது. அதுபோக மேலும் சில மென்பொருட்களையும் சேர்த்து கொடுக்கிறது.  
மைக்ரோசாஃப்ட் அவுட்லுக் போன்று எவுலுஷன் அல்லது தண்டர்பேர்ட்/லைட்னிங் போன்றவற்றையும், ஓப்பன்ப்ராஜ் என்பதை மைக்ரோசாஃப்ட் ப்ராஜக்ட் என்பதற்கு மாற்றாக தன்னுடன் சேர்க்க வழிவகைகளை தேடுகிறது. ஏனெனில் இதில் சில உரிம சிக்கல்கள் இருக்கிறது. அடுத்து மைக்ரோசாஃப்ட் பப்ளிஷர் என்பதற்கு ஸ்கிரிபஸை கொடுக்கிறது.
# ஓப்பன் ஆபிசு

## தொழில்நுட்ப சிக்கல்கள்

மற்ற அலுவலக தொகுப்புகளுடன் ஒப்பிடும் போது ஓப்பன் ஆபிஸ் அதிக நினைவகத்தை எடுத்து கொள்கிறது. அதுபோல துவக்கும் நேரம் அதிகமாக உள்ளது. எடுத்துக்காட்டாக, மைக்ரோசாஃப்ட் ஆபிஸ் மென்பொருளையும் இதனையும் ஒப்பிடும் போது ஒரு வெற்று கோப்பினை திறக்க 2 மடங்கு அதிகமாக மென்பொருளை ஏற்ற நேரம் எடுக்கிறது. அதுபோல சில பெரிய கோப்புகளை திறக்க 4.7 மடங்கு செயல்படுத்தல் நேரமும் 3.9 மடங்கு நினைவகம் எடுத்து கொள்ளும் நேரமும் ஆகிறது. இதற்கு காரணம் ஓப்பன் ஆபிஸ் முதல் JRE ஐயும் ஏற்ற வேண்டியுள்ளது. எனினும் 2.2 பதிப்பிலிருந்து அதன் செயல்திறன் மேம்படுத்தப்பட்டுள்ளது.
# அயூப் கான்

**அயூப் கான்** எனப் பொதுவாக அறியப்படும் **முகம்மது அயூப் கான்** (மே 14, 1907 – ஏப்ரல் 19, 1974), 1960 களில் ஃபீல்ட் மார்சலாக இருந்து பின்னர் 1958 தொடக்கம் 1969 வரையான காலப் பகுதியில் பாகிசுதானின் சனாதிபதியாகப் பதவி வகித்தார். 1951 ஆம் ஆண்டில் இவர் பாகிசுதான் இராணுவத்தின் முதல் உள்ளூர்த் தலைமைத் தளபதி (Commander in Chief) ஆனார். பாகிசுதான் படைத்துறை வரலாற்றில் முழுமையான செனரல் பதவியைப் பெற்ற மிக இளம் வயதினராகவும், தனக்குத்தானே பீல்ட் மார்சல் என்னும் பதவி அளித்துக் கொண்டவராகவும் இருந்தார். பாகிசுதானில் சதிப் புரட்சி மூலம் அதிகாரத்தைக் கைப்பற்றிய முதல் படைத்துறைத் தளபதியும் இவரே.
# அயூப் கான்

## இளமைக் காலம்

வடமேற்கு எல்லை மாகாணத்தில் உள்ள ஹரிப்பூர் மாவட்டத்தின் ரெகானா என்னும் ஊரில் தரீன் இனக்குழுவைச் சேர்ந்த மிர் டாட் கான் என்பவரது இரண்டாம் மனைவிக்கு முதல் மகனாக அயூப் கான் பிறந்தார். அயூப் கானின் தந்தை அரச இந்தியப் படைத்துறையின் குதிரைப் படைப் பிரிவொன்றில் பணியாணை பெறாத (non-commissioned) தரத்து அதிகாரியாகப் பணிபுரிந்து வந்தார். அடிப்படைக் கல்வி பெறுவதற்காகத் தனது ஊரிலிருந்து 4 மைல்கள் தொலைவிலிருந்த பள்ளி ஒன்றில் சேர்ந்த அயூப் கான், ஒவ்வொரு நாளும் பள்ளிக்குக் கோவேறு கழுதையில் பயணம் செய்து வந்தார். பின்னர், ஹரிப்பூரில் உள்ள பள்ளி ஒன்றுக்கு மாற்றப்பட்ட இவர் தனது பாட்டியின் வீட்டில் தங்கினார். 1922 ஆம் ஆண்டில் அலிகார் பல்கலைக் கழகத்தில் சேர்ந்த இவர் அங்கே தனது கல்வியை முடித்துக் கொள்ளாமல், சாண்டர்ஸ்ட் அரச படைத்துறைக் கழகத்தில் சேர்ந்தார். அங்கே தனது திறமையைக் காட்டிய அயூப் கானுக்கு, பிரித்தானிய இந்தியப் படையில் அதிகாரியாகப் பதவி கிடைத்தது. இரண்டாம் உலகப் போரின்போது, பர்மாப் போர் முனையில் முதலில் கப்டனாகவும் பின்னர் மேஜராகவும் பணியாற்றினார். போருக்குப் பின்னர் பாகிஸ்தான் படையில் 10 ஆவது மூத்த அதிகாரியாக இருந்தார். பிரிகேடியராகப் பதவி உயர்வு பெற்ற இவர் வாசிரிஸ்தானில் இருந்த படைப் பிரிவுக்குத் தலைமை தாங்கினார். 1948 ஆம் ஆண்டில் மேஜர் ஜெனரல் தரத்துடன் கிழக்குப் பாகிஸ்தானுக்கு (இன்றைய வங்காளதேசம்) அனுப்பப்பட்டார். பாகிஸ்தான் படையின் கிழக்குப் பகுதியின் பொறுப்பு முழுதும் இவரிடம் இருந்தது. 1949 ஆம் ஆண்டில் அஜட்டண்ட் ஜெனரல் என்னும் பதவியுடன் மீண்டும் மேற்குப் பாகிஸ்தானுக்கு வந்தார். சிறிது காலம் துணைத் தலைமைத் தளபதியாகவும் பணியாற்றி உள்ளார்.
# அயூப் கான்

## இளமைக் காலம்

### தலைமைத் தளபதி

1951 ஜனவரி 17ல் பாகிசுதான் படைத்துறையின் தலைமைத் தளபதியாக இருந்த டக்ளசு கிரேசி என்பவரின் இடத்துக்கு அயூப்கான் நியமிக்கப்பட்டர். இதன் மூலம் இப்பதவியை ஏற்ற முதல் பாகிசுதானியர் என்ற பெருமை இவருக்குக் கிடைத்தது. அப்போது பாதுகாப்புச் செயலாளராக இருந்த இசுகந்தர் மிர்சா, அயூப் கானின் பதவி உயர்வுக்கு முக்கிய காரணியாக இருந்தார். இதன் மூலம் இருவருக்கும் இடையே நெருங்கிய உறவு ஏற்பட்டது. மிர்சா பின்னர் ஆளுனர் நாயகம் (Governor General) ஆகவும், 1956 மார்ச் 23ல் பாகிசுதான் குடியரசு ஆன பின்னர் சனாதிபதியாகவும் ஆனார். அயூப் கானின் பதவிக் காலத்தில் மூன்று மாதங்களே எஞ்சியிருந்தபோது, இசுகந்தர் மிர்சா இராணுவச் சட்டத்தைப் பிறப்பித்தார். அயூப் கான் இராணுவச் சட்டத் தளபதி ஆக்கப்பட்டார். ஆனால், அயூப்கான் சதிப் புரட்சி ஒன்றை நிகழ்த்தி மிர்சாவைப் பதவியிலிருந்து அகற்றினார்.
# அயூப் கான்

## இளமைக் காலம்

### பாகிஸ்தான் சனாதிபதி (1958-1969)

அயூப் கான், 1958 அக்டோபர் 27 ஆம் தேதி ஆசாம், புர்க்கி, ஷேக் ஆகிய ஜெனரல்களை நள்ளிரவில் அனுப்பி இஸ்கந்தர் மிர்சாவை இங்கிலாந்துக்கு வெளியேற்றினார். பாகிஸ்தான் விடுதலை பெற்றதில் இருந்து நாட்டில் உறுதியற்ற அரசியல் நிலை நிலவியதனால் அயூப் கானின் நடவடிக்கைக்குப் பாகிஸ்தானில் நல்ல வரவேற்பு இருந்தது. 1960ல் ஊராட்சி அவையினரிடையே ஒரு மறைமுகமான கருத்தறியும் வாக்கெடுப்பு ஒன்றை அயூப் கான் நடத்தினார். *ஃபீல்ட் மார்ஷல் சனாதிபதி முகம்மத் அயூப்கான் மீது உங்களுக்கு நம்பிக்கை உள்ளதா?* என்னும் கேள்வியுடன் இடம் பெற்ற இவ் வாக்கெடுப்பில் அயூப் கானுக்கு ஆதரவாக 95.6% வாக்குகள் கிடைத்தன. இதனைத் தொடர்ந்து அவர் தனது ஆட்சி முறையை முறைப்படியாக உறுதிப்படுத்திக் கொண்டார்.
# அயூப் கான்

## இளமைக் காலம்

### அரசமைப்புச் சட்டம்

அரசமைப்புச் சட்டம் ஒன்றை உருவாக்க நடவடிக்கை எடுத்த அயூப் கான் 1961 ஆம் ஆண்டில் இதனை நிறைவேற்றினார். இயல்பாக மதச் சார்பற்றவராக இருந்த அயூப் கானின் அரசமைப்புச் சட்டத்தில் அரசியல்வாதிகள், மதத்தை அரசியலில் பயன்படுத்துதல் போன்றவை தொடர்பான அவரது கருத்துக்கள் செல்வாக்குக் கொண்டிருந்தன.  
1962 ஆம் ஆண்டில் நிறைவேற்றப்பட்ட இந்த அரசமைப்புச் சட்டத்தில் இஸ்லாமுக்கு உரிய மதிப்பு அளிக்கப்பட்டிருந்தாலும் அது அரச மதமாக ஆக்கப்படவில்லை. 80,000 அடிப்படைக் குடிமக்கள் தலைவர்களால் சனாதிபதி தெரிவு செய்யப்பட வழி செய்யப்பட்டிருந்தாலும், அவர்கள் சனாதிபதியின் கட்டுப்பாட்டிலேயே இருந்தனர். இம் முறையை அயூப் கான் ஐக்கிய அமெரிக்காவின் தேர்தல் கல்லூரி முறையுடன் ஒப்பிட்டார். அயூப் கானிம் அரசமைப்புச் சட்டத்தில் தேசுய அவை ஒன்றுக்கு இடமளிக்கப் பட்டிருந்தாலும் இதற்கு குறைந்த அளவு அதிகாரமே இருந்தது.
# வண்ணம்

**வண்ணம்** அல்லது **வர்ணம்** என்னும் சொல் பல்வேறு பொருள்களைத் தரும்.  
1. நிறவண்ணம்
1. வண்ணம் (பாநடை வகை)
1. வர்ணம் (இசை), கர்நாடக இசைப் பாடல் வடிவம்
1. வண்ணம் (சிற்றிலக்கியம்)
1. வண்ணம் (ஒலி)
1. பொருளின் தன்மை
1. மனப்பாங்கு
1. வர்ணம் (இந்து சமயம்) அல்லது வர்ணாசிரமம்
# அக்னிச் சிறகுகள்

**அக்னிச் சிறகுகள்** (Wings of Fire) என்பது முன்னாள் இந்தியக் குடியரசுத்தலைவர் பேராசிரியர் அப்துல் கலாமின் சுயசரிதைப் புத்தகமாகும். இப்புத்தகத்தை அப்துல் கலாம் மற்றும் அவர் நண்பர் அருண் திவாரி ஆகியோர் எழுதினர். இப்புத்தகம் ஆங்கிலத்தில் எழுதப்பட்டது. மு. சிவலிங்கம் என்பவர் இதனை தமிழில் மொழிபெயர்த்தார். இப்புத்தகம் தமிழ், தெலுங்கு, குஜராத்தி, மலையாளம், ஒரியா, மராத்தி, சீனம் உள்ளிட்ட 13 மொழிகளில் மொழிபெயர்க்கப்பட்டது.  
இப்புத்தகம் 7 பகுதிகளைக் கொண்டுள்ளது.  
1. முன்னுரை
1. அறிமுகம்
1. முனைதல்
1. படைத்தல்
1. அமைதப்படுத்துதல்
1. தியானம்
1. நிறைவுரை
# சென்னை முதலைக் காப்பகம் அறக்கட்டளை

**சென்னை முதலைக் காப்பகம் அறக்கட்டளை** தமிழ் நாட்டின் சென்னையிலிருந்து 40 கி மீ தொலைவில் அமைந்திருக்கும் ஒரு ஊர்வன காப்பு மையமாகும். இங்கு ஊர்வனவியல் தொடர்புடைய பல்வேறு ஆராய்ச்சிகளும் நடைபெறுகின்றது. இந்த அறக்கட்டளை இந்தியாவில் காணப்படும் மிகவும் அச்சுறுத்தலுக்குள்ளாகியிருக்கும் மூன்று முதலை இனங்களை காப்பதற்காக 1976லில் ரோமுலேசு விட்டேக்கர் என்பவரால் தொடங்கப்பட்டதாகும்.
# சென்னை முதலைக் காப்பகம் அறக்கட்டளை

## காப்பு

இந்த காப்பகத்தில் கீழ்கானும் ஊர்வன குடும்பத்தைச் சேர்ந்த இனங்கள் பராமரிக்கப்படுகிறது  
முதலைகள்
1. முக்கர் முதலை
1. உவர்நீர் முதலை
1. கரியால்
1. :en:Spectacled caiman
1. யாக்கரே கைமன் – Yacare Caiman
1. குட்டை கைமன் – Cuvier's dwarf caiman
1. அமெரிக்க முதலை – American alligator
1. சியாமிய முதலை
1. நைல் முதலை
1. African slender snouted crocodile
1. கருமுதலை
1. :en:Morelet's crocodile
1. Malayan false gharial
1. Australian freshwater crocodile  
பாம்புகள்
1. கருநாகம்
1. இந்திய மலைப் பாம்பு
1. இராச மலைப்பாம்பு
1. வெளிறிய இந்திய நாகம் (Albino cobra)
1. :en:Eryx whitakeri கர்னாடக மாநிலம் பிலிகுலா உயிரியல் பூங்காவிலிருந்து கொணரப்பட்டது
1. :en:Green anaconda  
ஆமைகள்
1. Indian soft shelled turtle
1. :en:Indian flapshell turtle
1. River terrapin
1. Red – crowned roof turtle
1. :en:Indian roofed turtle
1. Crowned river turtle
1. Indian Black Pond turtle
1. திருவிதாங்கூர் ஆமை
1. இந்திய நட்சத்திர ஆமை Star tortoise
1. :en:Northern river terrapin
1. Pink-ringed turtle (''Pangshura tentoria
circumdata'') - வியன்னா உயிரியல் பூங்காவிலிருந்து கொணரப்படவுள்ளது.  
பல்லிகள்
1. நீர் உடும்பு
1. நில முதலை
1. அமெரிக்கப் பேரோந்தி
# சென்னை முதலைக் காப்பகம் அறக்கட்டளை

## வெளியீடுகள்

ஊர்வனவியல் தொடர்பாக பல்வேறு ஆராய்ச்சி கட்டுரைகளும், புத்தகங்களும் சென்னை முதலைக் காப்பகம் அறக்கட்டளையிலிருந்து வெளியிடப்பட்டுள்ளது.
# நாகேஷ்

**நாகேஷ்** (இயற்பெயர் **செய்யூர் கிருஷ்ணாராவ் நாகேஷ்வரன்**, 27 செப்டம்பர் 1933 - 31 சனவரி 2009) தமிழ்த் திரைப்பட நகைச்சுவை நடிகராவார். இவர் நகைச்சுவை நடிகராகவும், துணை நடிகர், வில்லனாகவும் தெலுங்கு, மலையாளம், இந்தி மற்றும் கன்னடம் ஆகிய மொழிகளில் 1000 திரைப்படங்களுக்கும் மேல் நடித்துள்ளார். இவரின் நகைச்சுவை பாணி ஹாலிவுட் நடிகர் ஜெர்ரி லூயிஸின் பாணியை ஒத்திருந்ததாகக் கூறப்படுகின்றது.
# நாகேஷ்

## வாழ்க்கைச் சுருக்கம்

நாகேஸ்வரன் என்ற இயற்பெயரைக் கொண்ட நாகேஷ் கன்னடப் பிராமணக் குடும்பத்தில் பிறந்தவர். தமிழ்நாடு, தாராபுரம் பகுதியில் கன்னட மாதவர்கள் வாழும் கொழிஞ்சிவாடி என்ற ஊரில் பிறந்தார். கிருஷ்ணன் ராவ்-ருக்மணி அம்மாள் ஆகியோருக்கு மகனாகப் பிறந்தார். இவர் தந்தை கிருஷ்ணன் ராவ் கர்நாடகாவில் அரிசிக்கரே என்ற ஊரில் உள்ள இரயில் நிலையத்தில் அதிகாரியாக பணியாற்றிவந்தார். நாகேஷ் அவர்களை சிறுவயதில் வீட்டில் குண்டப்பா என்றும் நண்பர்களால் குண்டுராவ் என்றும் கிண்டலாக அழைக்கப்பட்டார்.  
தாராபுரத்தில் தனது பத்தாம் வகுப்பு படிப்பை முடித்துக் கொண்டு கோவை பி. எஸ். ஜி கலைக்கல்லூரியில் சேர்ந்து படித்தார். இவர் கல்லூரியில் இரண்டாம் ஆண்டு படித்துக் கொண்டிருந்தபோது அம்மை நோய் வந்ததால் அவரது முகத்தில் தழும்புகள் உண்டானது. பின்பு நாகேஷ் கோவையில் கல்லூரிப் படிப்பை முடித்துவிட்டு, தனது தந்தை பணியாற்றிய இரயில்வே இலாக்காவில் திருப்பூர் இரயில் நிலையத்தில் எழுத்தாளராகப் பணிபுரியும் வாய்ப்பு கிடைத்ததால் சிறிது காலம் திரைக்கு செல்லும் காலம் வரை அங்கு பணியாற்றிவந்தார்.
புது வசந்தம், சேரன் பாண்டியன் உள்ளிட்ட படங்களில் நடித்த ஆனந்த் பாபு இவரது மகனாவார்.
# நாகேஷ்

## நடிப்புத் துறையில்

சிறுவயதில் இருந்தே நடிப்பின் மீது பற்றுக் கொண்ட நாகேஷ் அமெச்சூர் நாடகங்களில் நடித்து வந்தார். மணியன் எழுதிய 'டாக்டர் நிர்மலா' நாடகத்தில், 'தை தண்டபாணி' என்ற பாத்திரத்தில் "தை, தை" என்று நோயாளியாய் மேடையில் குதித்ததால், 'தை நாகேஷ்' என்றும் பின்னர் ஆங்கிலத்தில் Thai என்பதை 'தாய்' என்று மாற்றி படித்ததால், இவர் "தாய் நாகேஷ்" என அழைக்கப்பட்டார்.  
1959 ஆம் ஆண்டில் திரைப்படத்துறையில் புகுந்தார். தாமரைக்குளம் என்ற திரைப்படத்தில் முதன் முதலாக நடித்தார். அதன்பின்னர் சில படங்களில் சிறு சிறு வேடங்களில் நடித்துக் கொண்டிருந்தார். ஸ்ரீதரின் காதலிக்க நேரமில்லை திரைப்படத்தில் முக்கிய நகைச்சுவைப் பாத்திரத்தில் தோன்றினார். இவருடன் பல படங்களில் ஜோடியாக நடித்தவர் மனோரமா ஆவார்.  
கே. பாலசந்தர் கதை, வசனம் எழுதிய சர்வர் சுந்தரம் திரைப்படத்தில் மிகச் சிறப்பாக நடித்து குணச்சித்திர நடிப்பிலும் நாகேஷ் சிறந்து விளங்கினார்.  
திருவிளையாடல் படத்தில் *தருமி* என்ற கதாபாத்திரம், தில்லானா மோகனாம்பாள் படத்தில் *வைத்தி* என்ற பாத்திரம் பலராலும் பாராட்டப்பட்டது. எம். ஜி. ஆர், சிவாஜி கணேசன் போன்றோருடன் பல படங்களில் நகைச்சுவை கதாபாத்திரத்தில் இவர் நடித்துள்ளார்.
# நாகேஷ்

## கதை நாயகனாக

நீர்க்குமிழி என்ற படத்தில் நாகேஷை கதாநாயகனாக நடிக்க வைத்தார் இயக்குநர் கே. பாலச்சந்தர். அந்தப்படம் மிகப்பெரிய வெற்றியைப் பெற்றதுடன் சிறந்த நடிப்புத் திறமை கொண்டவர் நாகேஷ் என்பதை ரசிகர்களுக்கு உணர்த்தியது. தேன் கிண்ணம், நவக்கிரகம், எதிர் நீச்சல், நீர்க்குமிழி, யாருக்காக அழுதான், அனுபவி ராஜா அனுபவி போன்ற படங்களில் கதாநாயகனாக நடித்திருக்கிறார்.
# நாகேஷ்

## கமல்ஹாசன் உடனான நட்பு

கமல்ஹாசன் தயாரித்த அபூர்வ சகோதரர்கள் படத்தில் கொடும் வில்லனாகவும் இவர் தோன்றினார். அதற்குப் பின் பல கமல்ஹாசன் படங்களில் நாகேஷ் நடித்தார். மைக்கேல் மதன காமராஜன், மகளிர் மட்டும், அவ்வை சண்முகி, பஞ்சதந்திரம் போன்ற படங்களில் நடித்துள்ளார். நாகேஷ் கமல்ஹாசனுடன் நடித்த கடைசிப் படம் தசாவதாரம் ஆகும்.
# கூத்துப்பட்டறை

**கூத்துப்பட்டறை** என்பது மேடை நாடகக் குழு மற்றும் நவீன நாடகப் பயிற்சிப் பள்ளி. சென்னையில் அமைந்துள்ள இவ்வமைப்பு 1977ஆம் ஆண்டு நாடக ஆசிரியர் ந. முத்துசாமியால் உருவாக்கப்பட்டது. இந்திய அரசின் கலாச்சார அமைச்சகம், யுனெஸ்கோ, ஃபோர்ட் அறக்கட்டளை, அலயன்ஸ் பிரான்சே, கித்தே போன்ற அமைப்புகளின் ஆதரவில் செயல்பட்டு வருகிறது. கூத்துப்பட்டறையில் பயிற்சி பெற்ற நடிகர்கள் பலர் தமிழ்த் திரைப்படத்துறையிலும் புகழ் பெற்றுள்ளனர். அவர்களில் பசுபதி, குரு சோமசுந்தரம்,கலைராணி, இளங்கோ குமரவேல் போன்றோர் குறிப்பிடத்தக்கவர்கள். "அன்று பூட்டிய வண்டி" தெருக்கூத்து குறித்த ஆய்வு நூல். நவீன நாடகத்தின் தந்தை என்றழைக்கும் அளவிற்கு 40 ஆண்டுகளுக்கு மேல் இயங்கி வந்தவர் ந. முத்துசாமி.
# துண்டறிக்கை

**துண்டு வெளியீடு** அல்லது துண்டுப் பிரசுரம் என்பது ஒரு குறிப்பிட்ட தகவல்களை சுருக்கமாக விளக்கி, மேலதிக தகவல்களுக்கான மூலங்களையும் சுட்டி வழங்கப்படும் ஒரு தகவல் வெளியீடு ஆகும். பொதுவாக ஒரு தாளில் இரண்டு பக்கமும் அச்சடிக்கப்பட்டு, மடித்து வழங்கப்படும். இது ஒரு அடிப்படை பரப்புரை கருவி ஆகும். இது ஒவ்வொரு தனிமனிதனையும் இலக்கு வைத்து செய்தியைப் பரப்புவதற்கான வழியாகும். தற்காலத்தில் துண்டுப் பிரசுரங்கள் நாளிதழ்கள் வினியோகிக்கப்படும் போது அதன் மடிப்பினூடே வைத்தும் வினியோகிக்கப்படுகின்றன. அரசு, அரசியல் கட்சிகள், அரசு சாரா அமைப்புகள் தங்களது கருத்துகளை மக்களிடத்தில் நேரடியாகச் சேர்ப்பதற்கு இதைக் கையாளுகின்றனர். வணிகர்கள் தங்களது உறபத்திப் பொருளை சந்தைப்படுத்த விளம்பரங்கள் அச்சடித்து துண்டுப் பிரசுரமாகவும் வினியோகம் செய்கிறனர்.
# விசயன்

**விஜயன்** அல்லது **விசயன்** என்ற தலைப்பில் உள்ள கட்டுரைகள்:  
- விசயன் (பேச்சாளர்) - தமிழ்ப் பேச்சு எங்கள் உயிர் மூச்சு போட்டியில் வெற்றி பெற்றவர்
- விசயன் (இலங்கை அரசன்)
- விஜயன் (நடிகர்)
- பெப்சி விஜயன் - திரைப்பட சண்டை இயக்குநர்
---
# வார்ப்புரு:நடப்பு நிகழ்வுகள்/நடப்பு மாதச் செய்திகள் பெப்ரவரி 2009

- பெப்ரவரி 15: பாகிஸ்தானில் சுவாட் பள்ளத்தாக்கில் 10 நாள் போர் நிறுத்தத்தை தலிபான்கள் அறிவித்தனர். (பிபிசி)
- பெப்ரவரி 14: பாகிஸ்தானில் தெற்கு வாசிரிஸ்தானில் அமெரிக்க வானூர்திகள் வீசிய ஏவுகணை வீச்சில் 25 பொது மக்கள் கொல்லப்பட்டனர். (நியூயோர்க் டைம்ஸ்)
- பெப்ரவரி 13: ஒரிசாவில் புவனேஸ்வர் நகரில் தொடருந்து ஒன்று தடம் புரண்டதில் குறைந்தது 15 பேர் கொல்லப்பட்டு 150 பேர் காயமடைந்தனர். (தாய்இந்தியன் செய்திகள்)
- பெப்ரவரி 12: நியூயோர்க்கில் விமானம் ஒன்று குடிமனை ஒன்றின் மீது வீழ்ந்ததில் 50 பேர் கொல்லப்பட்டனர். (சீஎனென்)
- பெப்ரவரி 11: மோர்கன் சுவாங்கிராய் சிம்பாப்வேயின் புதிய தலைமை அமைச்சரானார். (பிபிசி)
- பெப்ரவரி 10: ஓக்லகோமாவில் லோன் குரோவ் என்ற இடத்தில் நிகழ்ந்த சூறாவளியில் 8 பேர் கொல்லப்பட்டு 50 பேர் காயமடைந்தனர். (ஓக்லகோமா)
- பெப்ரவரி 9:
- எகிப்தில் சக்காரா என்ற இடத்தில் 2,600 ஆண்டுகள் பழமையான பண்டைய எகிப்தின் 30 மம்மிகள் கண்டெடுக்கப்பட்டுள்ளது. (ஏபி)
- கிரேக்கத்தில் லீக்கயோன் குன்றில் சூசுவின் பிறந்த இடம் கண்டுபிடித்திருப்பதாக அறிவிக்கப்பட்டது. (பொக்ஸ் செய்திகள்)
- பெப்ரவரி 8: ஆஸ்திரேலியாவின் விக்டோரியா மாநிலத்தில் பரவிய காட்டுத்தீ காரணமாக குறைந்தது 66 பேர் கொல்லப்பட்டனர். நானூறுக்கும் அதிகமான வீடுகள் தீக்கிரையாகின. (ஏபிசி)
- பெப்ரவரி 7: மடகஸ்காரில் எதிர்க்கட்சியினர் நடத்திய போராட்டத்தின் போது காவற்துறையினர் சுட்டதில் குறைந்தது 23 பேர் கொல்லப்பட்டனர். (பிபிசி)
- பெப்ரவரி 5: ஒருநாள் பன்னாட்டு துடுப்பாட்டத்தில் 503வது விக்கெட்டை வீழ்த்தி முத்தையா முரளிதரன் உலக சாதனையை முறியடித்தார். (ஸ்போர்ட்ஸ்24)
- பெப்ரவரி 1: 1744 இல் மூழ்கிய விக்டரி என்ற பிரித்தானியப் போர்க்கப்பலின் பகுதிகள் ஆங்கிலக் கால்வாயில் கண்டுபிடிக்கப்பட்டன. (தி ஏஜ்)
# உலகத் திரைப்படத்துறை

அடிப்படையாகக் கொண்ட உலகெங்கிலும் உள்ள திரைப்படத்துறையில். 10,000 க்கும் மேற்பட்ட தலைப்புகள் (பச்சை), 5,000 க்கும் மேற்பட்டவை (மஞ்சள்), 1,000 க்கும் மேற்பட்டவை (நீலம்).]]  
**உலகத் திரைப்படத்துறை** என்ற சொல் உலகெங்கிலும் தயாரிக்கப்பட்ட அனைத்து திரைப்படங்களின் கூட்டுத்தொகை அல்ல. மாறாக, இது "உலக இலக்கியம்" என்ற வார்த்தையின் பயன்பாட்டிற்கு ஒப்பானது. இது ஆங்கிலம் பேசும் நாடுகளில் புழங்கும் ஆங்கிலம் அல்லாத திரைப்படங்கள் மற்றும் படத்துறையை குறிப்பதாகும்.  
உலகின் எல்லா பகுதி மக்களாலும் இனம், மொழி, மதம் மற்றும் பிற வேறுபாடுகளற்று பொதுவான உணர்வுகளை பதியும் திரைத்துறையில் எனலாம். மேலும் திரைக்கலையின் மதிப்பை உயர்த்துவதாகவும் ஹாலிவுட் வணிக திரைப்படங்களுக்கு எதிராகவும் தயாரிக்கப்படும் படங்கள்.
உலகின் பல பகுதியிலிருந்து பல மொழிகளில் தயாரிக்கப்பட்டாலும் உரைத்துணை தலைப்புகளுடன் இலக்கமுறைப் பல்திறவாற்றல் வட்டு மற்றும் இணையத்தில் வெளிவருகின்றன.  
"வெளிநாட்டு" என்பது ஒரு மேற்கத்திய கண்ணோட்டத்தை குறிக்கும் ஒரு தொடர்புடைய சொல். ஒரு நபரின் தேசிய சினிமா மற்றொருவரின் வெளிநாட்டு படமாக இருக்கலாம். உண்மையில், அமெரிக்க சுயாதீன சினிமா "உலக சினிமாவின்" ஒரு பகுதியாக கருதப்படலாம் ஏனெனில் இது அமெரிக்க ஹாலிவுட் சினிமாவுக்கு கிடைக்கக்கூடிய உலகளாவிய ஆதிக்கம் அல்லது போதுமான அணுகல் இல்லை. தொழில்நுட்ப ரீதியாக, வெளிநாட்டு திரைப்படம் என்பது வெளிநாட்டு மொழிப் படம் என்று அர்த்தமல்ல, ஆனால் இதன் பொருள் என்னவென்றால், ஒரு வெளிநாட்டுத் திரைப்படம் உற்பத்தி செய்யும் நாட்டைப் பொறுத்தவரை மட்டுமல்ல, பயன்படுத்தப்படும் மொழியையும் பொருத்தமாகக் கொண்டுள்ளது.
# உலகத் திரைப்படத்துறை

## உலகத் தொலைக்காட்சிகள்

- யுடிவி வேர்ல்ட் மூவிஸ்
- ஜீ சினிமா
- ஸ்டார் கோல்ட்
- வேர்ல்ட் மூவிஸ்
# மணி விழா

**மணி விழா** என்பது இந்து விழாவாகும். திருமணமான தம்பதியரில் ஆண் அறுபது வயதை அடையும் போது இரண்டாவது முறையாக திருமணம் நடத்தப்படுகிறது. இதனை "அறுபதாம் திருமணம்", "ஷஷ்டியப்த பூர்த்தி", "மணிவிழா" என்றும் அழைக்கின்றனர். இதனை க்ஷ "உக்ர ரத சாந்தி" என்றும் அழைக்கின்றனர்.
# மணி விழா

## சாந்திகள்

இந்து மத ஆகமங்களிலும், புராணங்களிலும் மனிதன் செய்ய வேண்டியதாக 41 வகை சடங்குகள் சொல்லப்பட்டுள்ளது. இவற்றில் பல சடங்குகள் அவனது குழந்தைப் பருவத்திலும், வாலிபப் பருவத்திலும் அவனது தந்தையால் செய்யப்பட்டு விடுகின்றன. மனிதன் தனக்கு "ஆதிபௌதீகம், ஆதிதைவீகம், ஆதிஆத்மீகம்" என்கிற இயற்கை, தெய்வ குற்றம், தன் செயலால் ஏற்பட்ட பாவகாரிய பலன்கள் ஆகியவை வந்து தீயபலன்களைக் கொடுக்காமல் இருக்கவும் அதிலிருந்து தன்னைக் காத்துக் கொள்வதற்காக அவனது 59, 60, 61 மற்றும் 70 வயது துவக்கம் , 78 ஆம் ஆண்டு துவக்கம், 80 ஆம் ஆண்டு நிறைவு, 100 ஆம் ஆண்டு நிறைவு ஆகிய காலகட்டங்களில் அதற்குரிய சாந்தி சடங்குகளை செய்து கொள்ள வேண்டும் என்று இந்து மதம் வலியுறுத்துகிறது.
# மணி விழா

## உக்ர ரத சாந்தி

மனிதனின் 59 ஆம் ஆண்டு கால புருஷனில் உக்ர ரதனின் ஆளுமைக்கு அம்சமான உக்ரனை அமைதிப்படுத்தும் நோக்குடன் செய்யப்படும் சாந்தி "உக்ர ரத சாந்தி" என்று சொல்லப்படுகிறது. இதைத்தான் "ஷஷ்டியப்த பூர்த்தி", "மணிவிழா" என்கிறார்கள்.
# மணி விழா

## இதர முக்கிய சாந்திகள்

1. மனிதனின் 78 ஆம் ஆண்டு துவக்கத்தின் போது விஜயன் எனும் ருத்ரனின் சாந்திக்காக அவரை அமைதிப்படுத்தும் பொருட்டு "விஜயரத சாந்தி" சடங்கு செய்யப்படுகிறது.
1. மனிதனின் 80 ஆம் ஆண்டு முடிந்து எட்டாவது மாதம் ஜன்ம நட்சத்திரத்தன்று "சகஸ்ர சந்திர தர்சன சாந்தி" செய்யப்படுகிறது.
1. மனிதனின் வாழ்க்கையில் 100 ஆண்டு முடிந்து 101 ஆரம்பமாகும் போது செய்யப்படும் சாந்தி "சதாபிஷேக கனகாபிஷேகம்" என்று அழைக்கப்படுகிறது. இதுவே "அஷ்டோத்தர சதருத்ர கலசாபிஷேகம்" என்றும் சொல்லப்படுகிறது.
# மணி விழா

## சாந்தி வழிபாடு

"ஷஷ்டியப்த பூர்த்தி" எனும் இந்த மணி விழாவில் இந்து ஆகமம், புராணங்களின் வழியில் 5, 9, 12, 13, 29, 33, 65, 125, 320 எனும் வரிசையில் தேவதைகளுக்கு கும்பங்கள் வைத்து வழிபாடுகள் நடத்தி அபிஷேகம் செய்யப்படுகிறது. முக்கியமாக ம்ருத்யுஞ்ஜய கலசமும் வரிசையாக பிரம்மா, விஷ்ணு, உருத்திரன், மார்க்கண்டேயன், திக்பாலகர்கள், சப்தசிரஞ்சீவிகள், ஆயுள் தேவதை, வருஷம், அயனம், நட்சத்திரம், கணபதி, நவக்கிரகம், அதிதேவதை, ப்ரத்யதி தேவதை எனும் 13 கலச பூஜை செய்வது சிறப்பானதாகும்.  
இதில் சிவ தீட்சை எடுத்துக் கொண்டவர்களுக்கும், சிவபூஜை ஏற்றுக் கொண்டவர்களுக்கும் ருத்ரர்களுக்காக 11 அல்லது 1 கலசமும், பஞ்சப்ரும்ம கலசங்களாக 5 அல்லது 1-ம், ஆன்மார்த்த மூர்த்தி ஸ்தாபனமாக 10 கலசமும் ஆக 16 அல்லது 44 கலசங்கள் வைத்து வழிபாடுகள் நடத்தி அபிஷேகம் செய்வது மிகச் சிறப்பானதாகும்.  
இந்த வழிபாட்டிற்குப் பின்பு தைல தானம், ஆஜ்யதானம், உதகபாத்ர தானம், வஸ்திர தானம், நவதானிய தானம், பூ தானம், கோ தானம், தில தானம், தீப தானம், ருத்ராட்சம் அல்லது மணி தானம், எனும் தச தானம் செய்து உமா மகேஷ்வர பூஜை எனும் வயோதிகத் தம்பதி பாத பூஜை செய்து திருநாண் பூட்டுதல் செய்து ஆரத்தி எடுத்து நிறைவு செய்தல் வேண்டும்.  
இந்த மணிவிழா நிகழ்வுகள் தமிழ்நாட்டில் திருக்கடையூர் எனும் ஊரிலுள்ள சிவத்தலத்தில்தான் அதிக அளவில் செய்யப்படுகிறது. இங்கு செல்ல இயலாதவர்கள் அருகிலுள்ள ஏதாவது ஒரு கோயிலில் செய்து கொள்கின்றனர்.
# மணி விழா

## சிறப்பு

அறுபது வயதில் திருமணம் போன்று இந்த விழா நடத்தப்படுவதால் இந்த விழாவில் அந்தத் தம்பதியர்களின் பிள்ளைகள் அவர்களது குழந்தைகள் மற்றும் குடும்பத்தினர் அனைவரும் கலந்து கொள்கின்றனர். இந்த "அறுபதாம் கல்யாணம்" என்கிற மணி விழா நிகழ்வு வயதான தம்பதியர்களுக்கு ஒரு மன நிறைவைத் தரும் விழாவாகவும் இருக்கிறது.
# திரைப்பட விழா

**திரைப்பட விழா** *(Film festival)* என்பது ஒன்று அல்லது அதற்கு மேற்பட்ட திரையரங்குகளில் அல்லது திரையிடும் வசதியுள்ள சிறப்பு அரங்குகளில் குறிப்பிட்ட சில திரைப்படங்களை திரையிட்டு விவாதிப்பது, விளக்குவது, மற்றும் தேர்ந்தெடுத்து பெருமைப்படுத்துவது போன்ற பல நிகழ்வுகள் ஒருங்கே நிகழும் ஒரு கலை விழாவாகும். பொதுவாக ஒரு நகரம் அல்லது பிராந்தியத்தில் இவ்விழா நடைபெறுகின்றன. திரைப்பட விழாக்களில் திரைப்படங்கள் பொருத்தமான திறந்த வெளி அரங்கிலும் திரையிடப்படுவதுண்டு. திரையிடப்படும் திரைப்படங்கள் சமீபத்திய தேதிகளில் திரையிடப்பட்டதாக இருக்கலாம். நடத்தப்படும் திரைப்பட திருவிழாவின் நோக்கத்தைப் பொறுத்து பன்னாட்டு மற்றும் உள்நாட்டு திரைப்படங்களின் வெளியீடுகளும் விழாக்களில் சேர்க்கப்படுகின்றன. திருவிழாக்கள் ஒரு குறிப்பிட்ட திரைப்படத் தயாரிப்பாளர் அல்லது திரைப்பட வகையை சேர்ந்த படங்களை திரையிடுவதில் கவனம் செலுத்துகின்றன. குழந்தைகள் திரைப்பட விழா, ஈரானிய திரைப்படங்கள், போன்றவற்றை சில எடுத்துக்காட்டுகளாகக் கூறலாம். பல திரைப்ப விழாக்கள் குறும்படங்களுக்கு முக்கியத்துவம் கொடுத்து அவற்றை மட்டும் மையமாகக் கொண்டும் நடக்கின்றன. இவ்வகை திரைப்படங்கள் வரையறுக்கப்பட்ட அதிகபட்ச நீளத்தை மையமாகக் கொண்டு கட்டுப்படுத்தப்படுகின்றன. திரைப்பட விழாக்கள் பொதுவாக ஆண்டு நிகழ்வுகளாகும். யெர்ரி பெக் உள்ளிட்ட சில திரைப்பட வரலாற்றாசிரியர்கள் திரைப்பட விழாக்களை அதிகாரப்பூர்வமாக திரைப்படம் வெளியிடும் இடங்களாகக் கருதுவதில்லை.  
பிரான்சு நாட்டின் கான் நகரில் ஆண்டுதோறும் நடைபெறும் கான் திரைப்பட விழா, செருமனியின் பெர்லின் நகரில் நடைபெறும் திரைப்பட விழா, இத்தாலியின் வெனிசு நகரத்தில் நடைபெறும் திரைப்பட விழா போன்றவை உலகின் மிகவும் மதிப்புமிக்க திரைப்பட விழாக்களாகக் கருதப்படுகின்றன . இந்த பன்னாட்டு திரைப்பட விழாக்கள் மூன்றையும் சேர்த்து சில நேரங்களில் "பெரிய மூன்று" என்று அழைக்கிறார்கள்.அமெரிக்காவின் டொராண்டோ பன்னாட்டு திரைப்பட விழா வருகை அடிப்படையில் வட அமெரிக்காவின் மிகவும் பிரபலமான விழா என்று டைம் பத்திரிகை எழுதியது. வெனிசு திரைப்பட விழா உலகின் மிகப் பழமையான திரைப்பட விழாவாகும்.
# திரைப்பட விழா

## வரலாறு

இத்தாலியில் வெனிசு திரைப்பட விழா 1932 ஆம் ஆண்டில் தொடங்கியது, இது இன்றும் நடைபெற்றுவரும் மிகப் பழமையான திரைப்பட விழாவாகும். ரெய்ன்டான்சு திரைப்பட விழா என்பது இங்கிலாந்தில் திரைப்படத் தயாரிப்பை முன்னிலைப்படுத்தி நடைபெறும் மிகப்பெரிய கொண்டாட்டமாகும், இது ஒவ்வோர் ஆண்டும் அக்டோபர் மாதத்தில் இலண்டனில் நடைபெறுகிறது.  
ஐரோப்பா கண்டத்தின் இசியூ ஐரோப்பிய தனிநபர் திரைப்பட விழா ஒரு மிகப்பெரிய தனிநபர் திரைப்பட விழாவாகும். இது 2006 ஆம் ஆண்டில் தொடங்கி ஒவ்வொரு வசந்த காலமும் பிரான்சின் பாரிசு நகரில் நடைபெற்று வருகிறது. எடின்பர்க் சர்வதேச திரைப்பட விழா என்பது கிரேட் பிரிட்டனில் மிக நீண்ட காலமாக நடைபெற்று வரும் திரைப்பட திருவிழாவாகவும் உலகின் மிக நீண்ட திரைப்பட விழாவாகவும் கருதப்படுகிறது.  
ஆத்திரேலியாவின் முதல் மற்றும் மிக நீண்ட திரைப்பட விழா மெல்போர்ன் பன்னாட்டு திரைப்பட விழாவாகும். இது 1952 ஆம் ஆண்டு முதல் நடத்தப்படுகிறது. அதைத் தொடர்ந்து சிட்னி திரைப்பட விழா 1954 இல் தொடங்கப்பட்டு நடைபெற்று வருகிறது.
வட அமெரிக்காவின் முதல் மற்றும் நீண்ட காலமாக இயங்கும் குறும்பட விழா 1947 இல் நிறுவப்பட்ட யார்க்டன் திரைப்பட விழாவாகும் அமெரிக்காவில் நடைபெற்ற முதல் திரைப்பட விழா கொலம்பசு பன்னாட்டு திரைப்படம் மற்றும் காணொளி விழாவாகும். இதை தி கிறிசு விருதுகள் என்றும் அழைக்கிறார்கள். இது 1953 ஆம் ஆண்டில் நடைபெற்றது. இவ்விழா அமெரிக்காவின் மிகவும் மதிப்புமிக்க ஆவணப்படம், கல்வி, வணிக மற்றும் தகவல் போட்டிகளில் ஒன்றாகும் என்று .சான் பிரான்சிசுகோவில் உள்ள பிலிம் ஆர்ட்சு அறக்கட்டளை தெரிவிக்கிறது. வட அமெரிக்காவில் நடைபெற்றுவரும் மிகப் பழமையான திரைப்பட விழா தி கிறிசு விருதுகள் விழாவாகும். 54 வது ஆண்டு கொண்டாட்டம் நடந்த நான்கு ஆண்டுகளுக்குப் பிறகு மார்ச் 1957 இல் சான் பிரான்சிசுகோ சர்வதேச திரைப்பட விழா நடைபெற்றது. . நாடகத் திரைப்படங்களுக்கு இவ்விழா முக்கியத்துவம் கொடுத்தது. அமெரிக்க பார்வையாளர்களுக்கு வெளிநாட்டு திரைப்படங்களை அறிமுகப்படுத்துவதில் இந்த விழா முக்கியப் பங்கு வகித்தது. அங்கு முதல் ஆண்டில் திரையிடப்பட்ட திரைப்படங்களில் அகிரா குரோசாவாவின் சிம்மாசனம் மற்றும் சத்யஜித் ராய்யின் பதேர் பாஞ்சாலி ஆகியவை அடங்கும் .  
இன்று, உலகெங்கிலும் ஆயிரக்கணக்கான திரைப்பட விழாக்கள் நடைபெறுகின்றன - சன்டான்சு திரைப்பட விழா மற்றும் சிலாம்டான்சு திரைப்பட விழா, டெர்ரர் திரைப்படவிழா மற்றும் இசையை இரசிப்பதற்காக அர்ப்பணிக்கப்பட்ட முதல் அமெரிக்க திரைப்பட விழா.என்று திரைப்பட விழாக்களின் எண்ணிக்கை நாளுக்கு நாள் அதிகரித்தபடியே உள்ளன.  
உற்பத்தி செலவு கணிசமாகக் குறைக்கப்பட்டபோதும்,, திரைப்படத் தயாரிப்பின் ஒத்துழைப்புக்கு இணைய தொழில்நுட்பம் அனுமதிக்க தொடங்கிய போது எழுத்தாளர்கள் மற்றும் திரைப்படத் தயாரிப்பாளர்களுக்காக திரைப்பட நிதிப் போட்டிகள் அறிமுகப்படுத்தப்பட்டன..
# திரைக்கதை

**திரைக்கதை** (Screenplay) என்பது திரைப்படம், தொலைக்காட்சி படங்களுக்காக எழுதப்படும் எழுத்துக் கோர்வை. திரைக்கதை பல வடிவங்களைக் கொண்டது.
# திரைக்கதை

## மூன்று அங்க அமைப்பு

"சிட் ஃபீல்டு" என்பவர் திரைக்கதையின் பிதாமகன் என்று அழைக்கப்படுகிறார். இதுவரை உலகில் வெளியாகியுள்ள திரைப்படங்கள், இனி வெளியாகவுள்ள திரைப்படங்கள் ஆகியவை பெரும்பாலும் இவர் வகுத்துக் கொடுத்த ஆரம்பம் - நடு - முடிவு என்ற திரைக்கதை அமைப்பை அடிப்படையாகக் கொண்டே திரைக்கதை எழுதப்பட்டு, உருவாக்கப்படுகிறது. இந்த அமைப்பு "மூன்று அங்க அமைப்பு" (Three Act Structure) என அழைக்கப்படுகிறது.  
ஆரம்பம் : இந்த அங்கத்தில் கதையின் முக்கிய கதாபாத்திரங்களையும், இந்த திரைப்படம் எதைப் பற்றியது என்பதையும் தெளிவாக பார்வையாளர்களுக்கு உணர்த்தி விட வேண்டும்.  
திருப்பம் : இந்த அங்கத்தில் கதையில் ஒரு திருப்பம் நிகழ்ந்து, அதன் மூலம் கதையின் முடிவை நோக்கிச் செல்ல ஆரம்பிக்க வேண்டும்.  
முடிவு : இந்த அங்கத்தில் கதையின் இறுதியில் என்ன நடந்தது, எப்படி நடந்தது என்று விவரித்து திரைக்கதையை முடிக்க வேண்டும்.  
இந்த மூன்று அங்க அமைப்பின் இடையில் இரண்டு "சம்பவங்கள்" (plot points) இருக்க வேண்டும். முதல் அங்கத்திலிருந்து, இரண்டாம் அங்கத்துக்குள் கதையை நுழைக்க 'முதல் சம்பவம்' உதவுகிறது. அதே போல இரண்டாம் அங்கத்திலிருந்து, மூன்றாம் அங்கத்துக்குள் கதையை நுழைக்க 'இரண்டாம் சம்பவம்' உதவுகிறது.  
"திரைக்கதை எழுதுவது எப்படி" என்று எழுத்தாளர் சுஜாதா எழுதியுள்ள புத்தகம் மிகுந்த பிரசித்தி பெற்றது.  
கதையிலிருந்து திரைக்கதை எப்படி வேறுபடுகிறது என்பதை பாலு மகேந்திராவின் விளக்கம் பின்வருமாறு; ''கதையில் நிகழும் அனைத்தும் சொற்களால் விவரிக்கப்படுகின்றன. திரையிலோ கதாபாத்திரங்களின் செயல்பாடுகள் அனைத்தும் காட்சிகளாகச் சித்தரிக்கப்படுகின்றன. தேவைப்படும் இடங்களில் மட்டுமே கதாபாத்திரங்கள் பேச வேண்டும். மற்ற இடங்களில் காட்சிகள் மட்டுமே பேச வேண்டும். எல்லா ஷாட்டுகளும் கதை சொல்ல வேண்டுமே தவிர, காட்சியின் அழகுக்காக ஒரு ஷாட் கூட இடம்பெற்றுவிடக் கூடாது. இந்தத் தெளிவு, திரைப்படம் திரைக்கதையாக காகிதத்தில் இருக்கும்போதே இருக்க வேண்டும். அதற்குத் திரைக்கதையை முதலில் முழுமையாக எழுதி முடித்திருக்க வேண்டும்.  
"விக்ரம் வேதா மற்றும் கைதி திரைப்படத்தின் திரைக்கதை இணையதளத்தில் உதவி இயக்குனர்களின் கல்விக்காக இலவசமாக கிடைக்கிறது".
# திரைக்கதை

## திரைக்கதை சார்ந்த வெப்சைட்

தமிழில் திரைக்கதை சார்ந்த புத்தகங்களை இலவசமாக படிக்க தரவிறக்கம் செய்ய thiraikathai.com மற்றும் tamilmoviescreenplay.blogspot.com வழிவகை செய்கிறது. வேறு எந்த மொழியிலும் காண முடியாது.
# கிருஷ்ணம்மாள் ஜெகந்நாதன்

**கிருஷ்ணம்மாள் ஜெகந்நாதன்** (பிறப்பு: 1926) தமிழ்நாட்டைச் சேர்ந்த சமூக சேவகி மற்றும் போராளி. இவரும், இவரின் கணவர் சங்கரலிங்கம் ஜெகந்நாதன் என இருவரும் சமூக அநீதிகளுக்கு எதிராக காந்திய வழியில் போரடினர். உழைக்கும் மக்களின் முன்னேற்றத்திற்கும், நிலமற்ற விவசாய கூலிகளுக்கு நிலத்தை பெற்றுத்தருவதிலும், சுற்றுச்சூழலை மாசுபடுத்தும் தொழிற்சாலைகளுக்கு எதிராகவும் போராடி ஏழை மக்களுக்காகத் தன் வாழ்க்கையை அர்ப்பணித்தார். ஆரம்பத்தில் இந்திய விடுதலை போராட்டத்தில் பங்கு பெற்ற இவர் தன் கணவருடன் வினோபா பாவேயின் பூமிதான இயக்கத்தில் பங்குகொண்டார். தன்னுடைய உயரிய சேவைக்காக 2008ல் ரைட் லவ்லிவுட் விருதைப் பெற்றார். 2020 இல் இந்திய அரசின் பத்ம பூசண் விருதைப் பெற்றவர்.
# கிருஷ்ணம்மாள் ஜெகந்நாதன்

## பிறப்பு மற்றும் கல்வி

1926 ஆம் ஆண்டு சூன் மாதம் 16ஆம் நாள் திண்டுக்கல் மாவட்டத்தில் உள்ள பட்டிவீரன்பட்டி கிராமத்தில் தேவேந்திர குல வேளாளர் குடும்பத்தில் ராமசாமி-நாகம்மாள் தம்பதிக்குப் பிறந்தார் கிருஷ்ணம்மாள். இவருடன் சேர்த்து மொத்தம் 12 குழந்தைகள். பட்டிவீரன்பட்டி கிராமத்தில் உள்ள அரசுப் பள்ளியில் 7ஆம் வகுப்பு வரை படித்தார். மதுரையில் பள்ளிப் படிப்பைத் தொடர்ந்தார் அங்கு ஆங்கில கல்வி பயின்றார்.இந்தப் பள்ளியின் தலைமை ஆசிரியை ஆலிஸ் மகாராஜா என்பவர் கிருஷ்ணமாவை தன்னுடனே தங்க வைத்துக் கொண்டார். இவரே கிருஷ்ணம்மாவுக்கு டாக்டர் சௌந்தரம் அவர்களை அறிமுகப்படுத்தி வைத்தார்.அதன் பிறகு, டிவிஎஸ் ஐயங்காரின் மகளான செளந்திரம்மாளின் இலவச இல்லமான மீனாட்சி விடுதியில் சேர்ந்தார்.
# கிருஷ்ணம்மாள் ஜெகந்நாதன்

## இளமைக்காலம்

ஏழ்மை மற்றும் சமூக நீதி பற்றிய ஆர்வம் வர இவரது தாயார் நாகம்மாளின் பேறுகால இன்னல்கள் காரணமாக இருந்துள்ளன. 1946 இல் காந்தி மதுரை வந்தபோது அவரால் ஈர்க்கபட்டு காந்தியம் மற்றும் சர்வோதய இயக்கத்தில் ஈடுபாடு கொண்டார். அங்கு சர்வோதயாவில் பணி செய்த சங்கரலிங்கம் ஜெகன்னாதனைக் கண்டார், பின்னாளில் அவரது மனைவியானார். சங்கரலிங்கம் ஜெகன்னாதன் வளமையான குடும்பத்தினைச் சேர்ந்தவராக இருந்தாலும் 1930ல் காந்தியின் ஒத்துழையாமை இயக்க அறைக்கூவலுக்கு செவிமெடுத்து அதில் பங்கு பெற்றார். ஒரு கட்டத்தில் கிருஷ்ணம்மாள் காந்தியுடன் மேடையை பகிர்ந்து கொண்டுள்ளார். 1942ல் வெள்ளையனே வெளியேறு இயக்கத்தில் சேர்ந்து பல ஆண்டுகள் சிறையில் இருந்தார்.
# கிருஷ்ணம்மாள் ஜெகந்நாதன்

## நிலமற்றவர்களுக்கு நிலம்

1950 மற்றும் 1952 இடையே இரண்டு ஆண்டுகளாக சங்கரலிங்கம் ஜெகநாதன் வட இந்தியாவில் வினோபா பாவே பூமிதான இயக்கத்தில் பங்கு கொண்டார். அப்போது ஆறில் ஓரு பங்கினை நிலமற்றவர்களுக்கு தங்கள் நிலங்களிலிருந்து நிலக் கொடையாக வழங்க நிலப்பிரபுக்களைக் கேட்டுக்கொண்டு வினோபா பாவேவுடன் பாத யாத்திரையாக சென்றார். இதற்கிடையில் கிருஷ்ணம்மாள் தனது ஆசிரியர் பயிற்சியினைச் சென்னையில் முடித்தார்.
# கிருஷ்ணம்மாள் ஜெகந்நாதன்

## செயல்பாடுகள்

கிராமத்தில் உள்ள ஏழைகளின் பொருளாதார நிலையை மேம்படுத்துவதும்,நிலமற்ற ஏழைகளுக்கு நிலம் வழங்குவதன் மூலம் காந்திய சமுதாயத்தை உருவாக முடியும் என்று உறுதியாக நம்பினார்கள். உழுபவருக்கு நிலம் (*Land for the Tillers' Freedom* (LAFTI) திட்டத்தை 1981 ல் தொடங்கினார்கள்.  
நாகை மாவட்டத்தில் கீழ வெண்மணி என்னும் சிற்றூரில் 42 தாழ்த்தப்பட்ட உழவுத் தொழிலாளர்கள் உடலுடன் கொளுத்தப்பட்ட நிகழ்ச்சி 25-12-1968இல் நடந்தது. அக்கொடுமையைக் கண்டு "உழுபவனின் நில உரிமை இயக்கம்" (லாப்டி) என்னும் அமைப்பைத் தொடங்கினர். இறால் பண்ணைகளுக்காக விளைநிலங்கள் காவு கொடுக்கப்படுவதை எதிர்த்துப் போராடினார்கள்.  
2013 ஆம் ஆண்டு பிப்ரவரியில் தம் கணவர் மறைந்த பின்னரும் சேவையே வாழ்க்கை என்று உழைத்து வருகிறார் கிருஷ்ணம்மாள். அமைதிக்கான நோபல் பரிசுக்கும் இவரது பெயர் பரிந்துரைக்கப்பட்டுள்ளது.
# கிருஷ்ணம்மாள் ஜெகந்நாதன்

## ஆவணப்படம்

கிருஷ்ணம்மாள்-ஜகன்னாதன் தம்பதியினரின் சேவையை மையக் கருத்தாகக் கொன்டு, அரவிந்த் மாக் இயக்கத்தில் சைய்யது யாஸ்மீனால் தயாரிக்கப்பட்ட 'தட் பையர்டு ஸோல்' ('That Fired Soul') என்ற குறும்படம் 2014 சென்னை சர்வதேச குறும்பட விழாவில் திரையிடப்பட்டது.
# கிருஷ்ணம்மாள் ஜெகந்நாதன்

## பெற்ற விருதுகள்

- சுவாமி பிரணவானந்தா அமைதி விருது(1987)
- ஜம்னலால் பஜாஜ் விருது (1988
- பத்மஸ்ரீ விருது (1989)
- பகவான் மகாவீர் விருது (1996)
- சம்மிட் பௌன்டேசன் விருது --சுவிட்சர்லாந்து (1999)
- ஓப்ஸ் பரிசு --சியாட்டில் பல்கலைக்கழகம் (2008)
- மாற்று நோபல் பரிசு
- ரைட் லைவ்லிஹூட் விருது
- பத்ம பூசண் (2020)
# விக்கிப்பீடியா:முதற்பக்கக் கட்டுரைகள்/பெப்ரவரி 1, 2009

**கர்நாடகம்** இந்தியாவின் தென்மாநிலங்களுள் ஒன்று. கர்நாடகத்தின் தலை நகரம் பெங்களூர். மங்களூர், மைசூர் ஆகியன ஏனைய பெரிய நகரங்களாகும். மைசூர் மாநிலம் என்ற பெயரில் அறியப்பட்ட இம்மாநிலம் 1956 ஆம் ஆண்டு உருவாகப்பட்டாலும் 1972 ஆம் ஆண்டே கர்நாடக மாநிலம் என்று பெயர் மாற்றம் செய்யப்பட்டது. இந்திய மாநிலங்கள் பட்டியலில் பரப்பளவுவின்படி எட்டாம் இடத்திலும் மக்கள்தொகையில் ஒன்பதாவது இடத்திலும் உள்ள கர்நாடக மாநிலம 29 மாவட்டங்களாக பிரிக்கப்படுள்ளது. கன்னடம் மொழி அலுவல் மொழியாகவும், அதிகமாக பேசப்படும் மொழியாகவும் உள்ளது.  
---  
**ஒக்டோப்பஸ் செலவட்டை** (Octopus Card) என்பது ஒரு வித மின்னணுப் பணம் செலுத்தும் செலவட்டையாகும். அதாவது ஒக்டோப்பஸ் செலவட்டை பொதுப் போக்குவரத்து, உணவகம், பொருள் கொள்முதல், கட்டண அறவீடு மற்றும் வேறு சிலவற்றிற்கும் ஹொங்கொங் மக்களால் பரவலாக பயன்படுத்தப்படுகின்றது. இது எம்.டி.ஆர் தொடருந்துச் சேவை நிறுவனத்தால் 1979 ஆம் ஆண்டு அறிமுகப்படுத்தப்பட்டது.
# விக்கிப்பீடியா:உங்களுக்குத் தெரியுமா/பெப்ரவரி 1, 2009

- **சோவியத் ஒன்றியம்** (படத்தில் அதன் கொடி) 1945 ஆம் ஆண்டில் இருந்து 1991 ஆம் ஆண்டில் இல் கலைக்கப்படும்வரை உலகின் இரண்டு வல்லரசுகளில் (மற்றது ஐக்கிய அமெரிக்கா) ஒன்றாக திகழ்ந்தது.
- **புளூட்டோ** 1930 ஆம் ஆண்டு கண்டுபிடிக்கப்பட்டு, 2006 ஆம் ஆண்டுவரை ஒரு கோளாக கருதப்பட்டு வந்து, அதன் பின் ஒரு சிறுங்கோளாக வரையறுக்கப்பட்டது.
- இலங்கை அரசின் சிறப்பு ஆதரவைப் பெற்று **இலங்கையின் அரச சமயமாக** அமைவது பெளத்தம் ஆகும்.
- **இந்திய இரயில்வே** உலகிலேயே அதிக ஊழியர்கள் (14 இலட்சம்) பணிபுரியும் நிறுவனம் ஆகும்.
- 17 ம் நூற்றாண்டில் தமிழின் முதல் அகராதி சதுரகராதி வெளிவர முன்னரே சொற்களுக்கு பொருள் தரும் **நிகண்டுகள்** 8ம் நூற்றாண்டு முதற்கொண்டே வெளிவந்தன.
# பெங்களூர் அரண்மனை

**பெங்களூர் அரண்மனை** பெங்களூரில் உள்ள முக்கியமான சுற்றுலாத் தளங்களில் ஒன்று. இங்கிலாந்தில் அமைந்துள்ள விண்ட்ஸர் கேஸ்டில் என்னும் அரண்மனையை மாதிரியாய் கொண்டு அரண்மனை கட்டப்பட்டுள்ளது. 120 ஆண்டுகள் பழமையான இந்த அரண்மனை, சுற்றிலும் மரங்கள், தோட்டம், நுழைவாயிலில் பிரம்மாண்டமான கதவு, கோபுரங்கள் என கலைநயத்துடன் 430 ஏக்கர் நிலப்பரப்பில் கட்டப்பட்டுள்ளது. தரைத் தளத்தில் மிகப் பெரிய கேளிக்கை அரங்கு உள்ளது. முதல் தளத்தில் தர்பார் அறை என்னும் அரசவை உள்ளது. தர்பார் அறையின் இருபுறங்களிலும் ராஜாரவிவர்மாவின் ஓவியங்கள் மாட்டப்பட்டுள்ளன. இந்த அறையில்தான் ராஜாங்க அலுவல்கள் எல்லாம் நடக்கும். நாற்காலிகள், மேஜைகள் எல்லாம் சீன வடிவமைப்பில் உருவாக்கப்பட்டுள்ளன. இந்த அரண்மனை பெங்களூர் சென்ட்ரல் உயர்நிலைப்பள்ளியின் முதன் முதல்வராக இருந்த ரெவ். காரெட் என்பவரால் கட்டப்பட்டது. கி.பி 1862 ல் தொடங்கி 1944 ல் முடிக்கப்பட்டது. கி.பி 1884ல் இதனைக் கட்டுவதற்கான பொறுப்பை ஏற்றார் மைசூர் மஹாராஜா சாம்ராஜ் உடையார். தற்சமயம் ஸ்ரீகண்ட தத்தா நரசிம்ம உடையார் அவர்களின் வசம் அரண்மனை உள்ளது. நாற்காலிகள், மேஜைகள் எல்லாம் சீன வடிவமைப்பில் உருவாக்கப்பட்டுள்ளன. இதன் நுழைவுக் கட்டணம் இந்தியர்களுக்கு ரூ. 225. வெளிநாட்டவர்களுக்கு ரூ. 450.  
அரண்மனையின் காலியாக உள்ள நிலப்பரப்புக்கள் இசை நிகழ்ச்சிகள் உட்பட்ட பொது நிகழ்ச்சிகள் நடத்துவதற்கு உபயோகப்படுத்தப்படுகிறது . உலகப்புகழ்பெற்ற இசையமைப்பாளர்கள், பாடகர்கள், ராக் இசைப்பாடகர்கள் பலரும் இங்கே நிகழ்ச்சிகள் நடத்தியிருக்கிறார்கள். அதுதவிர கலை, இலக்கிய, சினிமா, வணிக பொருட்காட்சி, அரசியல் மாநாடு என பல்வேறு நிகழ்ச்சிகள் அரண்மனையில் அமைந்துள்ள பரவலான மைதானத்தில் நடத்தப்படுகிறது. சந்திரமுகி போன்ற பல திரைப்படங்கள் இந்த அரண்மனையில் எடுக்கப்பட்டுள்ளன.
# கர்நாடக உயர் நீதிமன்றம்

கர்நாடக உயர்நீதிமன்றம், பெங்களூரிலுள்ள சட்டசபை கட்டிடமான விதான் சௌதாவிற்கு எதிரில் உள்ள அட்டாரா கச்சேரி ( பதினெட்டு அலுவலகம்) கட்டிடத்தில் இயங்கி வருகிறது. கம்பீரமாய் எழுந்து நிற்கும் விதான சௌதாவுக்கு எதிரில் சிவப்பு நிறத்தில் செம்மையாய் நீதியை நிலைநாட்டி வருகிறது உயர்நீதிமன்றம். இக்கட்டிடம் ராவ் பகதூர் ஆற்காடு நாரயணசாமி முதலியார் என்பவரால் கட்டப்பட்டு 1868 ல் முடிக்கப்பட்டது. பதினெட்டு துறைகள் மைசூர் அரசிலிருந்து மாற்றியமைக்கப்பட்டு இங்கே அமைந்ததனால் “பழைய பொது அலுவலகம்” என்னும் பெயர் கொண்ட இக்கட்டிடம், பின் பதினெட்டு அலுவலகம் என மாற்றப்பட்டது. கி.பி 1982 ல் இக்கட்டிடம் இடிப்பதற்காக முடிவு செய்யப்பட்டு, பின் பொதுமக்களின் விருப்பத்தின் பேரிலும், பழைய வாய்ந்த கட்டிடத்தை பாதுகாக்க வேண்டியதன் பேரிலும் முடிவு கைவிடப்பட்டது.
# மெயின் கேம்ப்

**மெயின் கேம்ப்** *இதன் ஜெர்மன் மொழி உச்சரிப்பு* **மைன் கம்ப்** (**') *எனது போராட்டம்* மற்றும் *எனது யுத்தம்* என்ற பொருள்படும் தலைப்பில் தன்சுயசரிதை மற்றும் *தேசிய பொதுவுடமைக் கட்சியின்* கொள்கை விளக்கம் இரண்டையும் உள்ளடக்கி அடால்ப் இட்லர் எழுதிய புத்தகமே *மெயின் கேம்ப்*. இது இரண்டு தொகுப்புகளாக வெளியிடப்பட்டது *முதல் தொகுப்பு* 1925 லும் *இரண்டாம் தொகுப்பு* 1926-ம் ஆண்டிலும் வெளியிடப்பட்டது. 1925 லிருந்து 1934 வரை இப்புத்தகத்தின் **2,40,000** பிரதிகள் விற்கப்பட்டன. இரண்டாம் உலகப்போரின் இறுதியில் இப்புத்தகம் விற்பனையான பிரதிகளின் எண்ணிக்கை **ஒரு கோடியை*' எட்டியது. இப்புத்தகம் ஜெர்மன் இராணுவத்தினருக்கும் புதுமணதம்பதியர்க்கும் இலவசமாக வழங்கப்பட்டது. அப்போழுது இப்புத்தகம் *எனது சண்டை'' என பொருள்பட்டதாக இப்புத்தகத்தின் பதிப்பாளர் குறிப்பிடுகிறார். இட்லர் ஏப்ரல் 1,1924 முனிக்கில் சிறைபிடிக்கப்பட்டபோது இட்லர் சிறையிலிருந்து எழுதிய புத்தகமே இது. டிசம்பர் 20,1924 ல் விடுதலை செய்யப்பட்டார்.
# இவா பிரான்

**இவா அன்னா பௌலா பிரான்** இறக்கும்போது **இவா அன்னா பௌலா இட்லர்**
( பெப்ரவரி 6, 1912-30 ஏப்ரல் 1945) *அடால்ப் இட்லரின் * மனைவியான இவர் இட்லரை தன்னுடைய 17 வது வயதில் இட்லரின் உதவியாளராகவும், அவர் புகைப்பட ஆர்வத்துக்கு மாடலாகவும் ஊழியம் செய்வதற்கு இட்லரை முனிக்கில் சந்தித்தார். அது முதல் அவரிடம் நெருக்கமானார்.  
**தற்கொலை -முயற்சி**  
இட்லரின் அந்தரங்கத்தில் அதிகம் பங்கு கொண்டவர். இவருடைய அரசியல் பங்கு அவ்வளவாக அறியப்படவில்லை, இவருடைய மேம்போக்கான செயல்களாகிய *புகைப்பது* மற்றும் *தேவைக்கு அதிகமான அலங்காரம்*, *ஆடையற்ற நிலையில் சூரியக் குளியல் எடுப்பது* போன்ற காரணங்களால் சில நேரங்களில் இட்லரின் கண்டிப்புக்கு ஆளானார். ஆரம்ப கால நட்பின் போது இரு முறை தற்கொலை -முயற்சி மேற்கொண்டார்.  
**ஜெர்மனியின் பிரௌ** 30 ஏப்ரல், 1945 ல் பெர்லின் செஞ்சேனையிடம் வீழ்ந்தபோது இட்லருடன் சேர்ந்து சயனைட் நஞ்சை உட்கொண்டு தற்கொலை செய்துகொண்டார். அதற்கு ஒருநாள் முன்னதாக இருவரும் திருமணம் செய்து கொண்டார்கள். இவர் இறக்கும் பொழுது இவர் கறுவுற்றிருத்தாக வதந்திகளும் உண்டு. அது உண்மையில்லை, திருமணத்திற்கு பின் இவரை **பிரௌ** (பியூர்ரின் மனைவி) அழைக்க ஊழியர்கள் பணிக்கப்பட்டனர். அந்த ஒரு நாள் மட்டும் அழைக்க முடிந்தது. இட்லர் மட்டும் அடிக்கடி **பியூரலின் பிரான்** என்று கடைசி நிமிடம் வரை அழைத்து மகிழ்ந்தார்.
# இந்தியன் ஓவர்சீஸ் வங்கி

**இந்தியன் ஓவர்சீசு வங்கி** இந்தியாவின் ஒரு பொதுத்துறை வங்கியாகும். இது சென்னையைத் தலைமையகமாகக் கொண்டு செயல்படுகிறது. இதன் மண்டல அலுவலகம் காரைக்குடியில் உள்ளது. இந்த வங்கியின் தலைவர் மற்றும் நிர்வாக இயக்குநர் எம். நரேந்திரா.
# இந்தியன் ஓவர்சீஸ் வங்கி

## வரலாறு

எம். சிடி. எம். சிதம்பரம் செட்டியார் 1937 ஆம் ஆண்டில் அந்நியச் செலாவணி நடவடிக்கைகளுக்கு உதவும் வகையில் காரைக்குடி, மதராசு, இரங்கூன் ஆகிய மூன்று இடங்களில் இந்தியன் ஓவர்சீஸ் வங்கிக் கிளைகளைத் துவங்கினார். விரைவில் மலேசியா, சிங்கப்பூர் ஆகிய இடங்களிலும் கிளைகள் உருவாயின. முதல் உலகப்போர் மற்றும் இரண்டாம் உலகப்போர் காலங்களில் வெளிநாட்டு வணிகம் செய்த நாட்டுக்கோட்டை செட்டியார்களுக்கு உதவும் வகையில் இந்தியாவுக்கு வெளியில் இவ்வங்கிக்கு அதிகமான கிளைகள் இருந்தன.
# செட்டிநாடு

**செட்டிநாடு** என்பது தமிழ்நாட்டின் தென்கிழக்குப் பகுதியில் சிவகங்கை மாவட்டத்தில் உள்ள 56 ஊர்களையும் புதுக்கோட்டை மாவட்டத்தில் உள்ள 20 ஊர்களையும் கொண்ட நிலப்பரப்பு ஆகும். இவ்வூர்களில் தனவணிகர்கள் என்றும் நகரத்தார் என்றும் அழைக்கப்படும் நாட்டுக்கோட்டைச் செட்டியார்கள் பெரும்பான்மையினராக வாழ்வதால் இப்பகுதி செட்டிநாடு என அழைக்கப்படுகிறது.
# செட்டிநாடு

## செட்டிநாட்டின் எல்லைகள்

பாடுவார் முத்தப்பர் செட்டிநாட்டு எல்லைகளை பின்வரும் பாடலில் குறிப்பிடுகிறார்.  
*"வெள்ளாறது வடக்கு மேற்குப்பிரான் மலையாந்*  
*தெள்ளார் புனல் வைகை தெற்காகும் - ஒள்ளிய நீர்*  
*எட்டிக் கடற்கிழக்கா மிஃதன்றோ நாட்டரண்சேர்*  
*செட்டிநாட் டெல்லையென செப்பு".*
# செட்டிநாடு

## செட்டிநாட்டு ஊர்கள்

சோழநாட்டின் பூம்புகார் பகுதியில் இருந்து இடம்பெயர்ந்து பாண்டிய நாட்டிற்கு வந்த நகரத்தார்கள் 96 ஊர்களில் நிலைகொண்டு வாழ்ந்தனர் என்றும் தற்பொழுது அவ்வூர்களின் எண்ணிக்கை 76 ஆக சுருங்கிவிட்டது எனவும் கருதப்படுகிறது. இந்த 76 ஊர்களை பேராசிரியர் முனைவர் அர.சிங்காரவேலன் பின்வரும் இரண்டு வெண்பாக்களில் பட்டியலிட்டுள்ளார்:
<poem>
::கோட்டையிலே மூன்று குடிகளிலே ஆறாகும்
::பாட்டைவளர் பட்டிஇரு பத்தொன்று - நாட்டமிகும்
::ஊர்பத்தாம் ஏரிகுளம் ஊருணி ஒவ்வொன்றாம்
::சேர்வயல்கள் ஐந்தென்று செப்பு.  
::மங்கலம் மூன்றுவரம் ஒன்றே ஆறுபுரம்
::திங்கள்வகை ஒவ்வொன்று சீர்புரிகள் நான்கு
::பிறஊர்கள் பத்து சிலைகுறிச்சி ஒன்றோ(டு)
::அறம்வளர்ப்பார் ஊர்எழுபத் தாறு.
</poem>
இவ்வெண்பாகளின்படி தற்போதைய செட்டிநாட்டில் அடங்கும் ஊர்கள் வருமாறு:  
1. அலாவக்கோட்டை
1. தேவகோட்டை
1. நாட்டரசன்கோட்டை
1. அரியக்குடி
1. ஆத்தங்குடி
1. காரைக்குடி
1. கீழப்பூங்குடி
1. பலவான்குடி
1. பனங்குடி
1. ஆவினிப்பட்டி
1. உலகம்பட்டி
1. கடியாப்பட்டி என்னும் இராமச்சந்திரபுரம்
1. கண்டவராயன்பட்டி
1. கல்லுப்பட்டி
1. கீழச்சிவல்பட்டி
1. குருவிக்கொண்டான்பட்டி
1. கொப்பனாப்பட்டி
1. சிறுகூடற்பட்டி
1. பனையப்பட்டி
1. பிள்ளையார்பட்டி
1. பொன்புதுப்பட்டி
1. மகிபாலன்பட்டி
1. மதகுப்பட்டி
1. மிதிலைப்பட்டி
1. தேனிப்பட்டி
1. நற்சாந்துப்பட்டி
1. நேமத்தான்பட்டி
1. வலையபட்டி
1. வேகுப்பட்டி
1. வேந்தன்பட்டி
1. அமராவதி புதூர்
1. சொக்கலிங்கம்புதூர்
1. ஆ. தெக்கூர்
1. ஒக்கூர்
1. கண்டனூர்
1. கோட்டையூர்
1. செம்மபனூர்
1. செவ்வூர்
1. பள்ளத்தூர்
1. வெற்றியூர்
1. பாகனேரி
1. கருங்குளம்
1. தாணிச்சாவூரணி (சொர்ணநாதபுரம்)
1. அரண்மனை சிறுவயல்
1. ஆறாவயல் (சண்முகநாதபுரம்)
1. உ. சிறுவயல்
1. சிறாவயல்
1. புதுவயல்
1. காளையார்மங்கலம்
1. கொத்தமங்கலம்
1. பட்டமங்கலம்
1. இராயவரம்
1. கொத்தமங்கலம் லட்சுமிபுரம்
1. க.சொக்கநாதபுரம்
1. சோழபுரம்
1. நடராஜபுரம்
1. நாச்சியாபுரம்
1. வி.லட்சுமிபுரம்
1. குழிபிறை
1. விராமதி
1. பில்லமங்களம். அளகாபுரி
1. கொல்லங்குடி. அழகாபுரி
1. கோட்டையூர். அழகாபுரி
1. மேலச்சிவபுரி
1. விரையாச்சிலை
1. பூலாங்குறிச்சி
1. அரிமழம்
1. கண்டரமாணிக்கம்
1. கல்லல்
1. கானாடுகாத்தான்
1. கோனாபட்டு
1. சக்கந்தி
1. ஆ.முத்துப்பட்டணம்
1. நெற்குப்பை
1. மானகிரி
1. ராங்கியம்